**รายงานการประชุมสภาเทศบาลตำบลแม่สาย**

**สมัยสามัญ สมัยที่ 4 ประจำปี พ.ศ. 2566**

**วันพุธที่ 27 ธันวาคม 2566 เวลา 13.30 นาฬิกา**

**ณ ห้องประชุมสภาเทศบาลตำบลแม่สาย สำนักงานเทศบาลตำบลแม่สาย**

**อำเภอแม่สาย จังหวัดเชียงราย**

-----------------------

**ผู้มาประชุม**

1. นายสมพงษ์ สมภักดี ประธานสภาเทศบาลตำบลแม่สาย

 2. นายกฤษ ไชยดวงจินดา รองประธานสภาเทศบาลตำบลแม่สาย

 3. นายบุญยัง สุนันตา สมาชิกสภาเทศบาลตำบลแม่สาย

 4. นางธันย์ชนก อุ่นเรือน สมาชิกสภาเทศบาลตำบลแม่สาย

 5. นายสมเพชร กิจตระกูล สมาชิกสภาเทศบาลตำบลแม่สาย

 6. นางสาวฐิตารีย์ ดวงแก้ว สมาชิกสภาเทศบาลตำบลแม่สาย

 7. นายจุมพล ลุนทาวงค์ สมาชิกสภาเทศบาลตำบลแม่สาย

 8. นายสมเดช ยอดเชียงคำ สมาชิกสภาเทศบาลตำบลแม่สาย

 9. นายณรงค์ ศรีวรรัตน์ สมาชิกสภาเทศบาลตำบลแม่สาย

 10. นางสาวนฤชล ชุ่มเรือน สมาชิกสภาเทศบาลตำบลแม่สาย

 11. นางสาวพรฟ้า ศรีศรกำพล สมาชิกสภาเทศบาลตำบลแม่สาย

 12. นายลิขิต ไทยอนันต์ สมาชิกสภาเทศบาลตำบลแม่สาย

**ผู้ไม่มาประชุม**

 **- ไม่มี -**

**ผู้เข้าร่วมประชุม**

 1. นายชัยยนต์ ศรีสมุทร นายกเทศมนตรีตำบลแม่สาย

 2. นายจำรัส หลวงเป็ง รองนายกเทศมนตรีตำบลแม่สาย

 3. นายสาคร สุริยะโชติ รองนายกเทศมนตรีตำบลแม่สาย

 4. นายชาติชาย มูลเฟย เลขานุการนายกเทศมนตรีตำบลแม่สาย

 5. นายวิชัย ศรีพธูราษฎร์ ที่ปรึกษานายกเทศมนตรีตำบลแม่สาย

 6. นายวรรณศิลป์ จีระกาศ ปลัดเทศบาลตำบลแม่สาย

 7. นายสมพล ธาตุอินจันทร์ รองปลัดเทศบาลตำบลแม่สาย

 8. นางสาววรัตม์ฐนัน ฐีรภัทรวงค์ รองปลัดเทศบาลตำบลแม่สาย

 9. นายศราวุธ ไชยมณเฑียร หัวหน้าสำนักปลัดเทศบาล

 10. นางทับทิม อินทร์ปัญญา ผู้อำนวยการกองคลัง

 11. นายสุเจนต์ ไขแสงจันทร์ ผู้อำนวยการกองช่าง

 12. นายสมชาย ดาวเรือง ผู้อำนวยการกองสาธารณสุขและสิ่งแวดล้อม

 13. นางเบญจสิริ นาอินทร์ ผู้อำนวยการกองสวัสดิการสังคม

 14. นายสมศักดิ์ รวมสุข ผู้อำนวยการกองการศึกษา

 15. นางสาวแพรวพรรณ บรรเลงกาศ รักษาราชการแทน ผู้อำนวยการโรงเรียนเทศบาล 2

 16. นางเสาวนีย์ ทาศักดิ์ รักษาราชการแทน หัวหน้าศูนย์พัฒนาเด็กเล็กวัดพรหมวิหาร

 17. นายสิทธิชัย ดอนมูล หัวหน้าฝ่ายอำนวยการ

 18. นายธรรมสาคร ทะนันชัย หัวหน้าฝ่ายปกครอง

 19. นางสาวอาริยชาติ อ้ายดี หัวหน้าฝ่ายบริหารงานคลัง

 20. นางกุลนิตย์ ทิจินะ หัวหน้าฝ่ายแผนที่ภาษีและทะเบียนทรัพย์

 21. นางอารีย์ ทาแกง หัวหน้าฝ่ายพัฒนารายได้

 22. นางสาวปรียาภัทร จินดายก หัวหน้าฝ่ายบริหารงานทั่วไป

 23. นายวัชรพงษ์ ถูกนึก หัวหน้าฝ่ายสังคมสงเคราะห์

 24. นายสุระกิจ ยอดมงคล นิติกรชำนาญการพิเศษ

 25. นางสาวณัฐมนต์ งานยางหวาย นักจัดการงานทั่วไปปฏิบัติการ

 26. นายณรงค์ชัย ประสาท เจ้าหน้าที่บันทึกข้อมูล

 27. นางสาวจุฑารัตน์ บุญยี่ เจ้าหน้าที่กิจการสภา

 28. นายกิตติกวิน แซ่ว่าง เจ้าหน้าที่กิจการสภา

 29. นายจักรี มาวิเลิศ ผู้ช่วยนิติกร

**เริ่มประชุม เวลา 13.30 นาฬิกา**

- เมื่อถึงกำหนดเวลานัดประชุมสภาเทศบาลแล้ว เลขานุการสภาเทศบาลจึงให้ สัญญาณเรียกสมาชิกสภาท้องถิ่นเข้าห้องประชุม ตรวจสอบรายชื่อสมาชิกสภา เทศบาลตำบลแม่สาย ผู้มาประชุมที่ได้ลงชื่อไว้ จำนวน 12 ท่าน นั่งประจำที่แล้ว ครบองค์ประชุม

**นายวรรณศิลป์ จีระกาศ**

**เลขานุการสภาเทศบาล**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน บัดนี้ ถึงกำหนดเวลานัดประชุมสภาเทศบาลตำบลแม่สาย สมัยสามัญ สมัยที่ 4 ประจำปี พ.ศ. 2566 ซึ่งสมาชิกสภาเทศบาลได้นั่งประจำที่ครบองค์ประชุมแล้ว กระผมขอเรียนเชิญท่านรองประธานสภาเทศบาล จุดธูปเทียนบูชาพระรัตนตรัย เพื่อเป็นเกียรติแก่สภาแห่งนี้ ครับ

**นายสมพงษ์ สมภักดี**

**ประธานสภาเทศบาล**

- สวัสดีครับ ท่านนายกเทศมนตรี คณะผู้บริหาร รองประธานสภาเทศบาล สมาชิกสภาเทศบาล หัวหน้าส่วนราชการ และผู้เข้าร่วมประชุม ทุกท่าน วันนี้ เป็นวันที่สภาเทศบาลได้กำหนดนัดประชุมสภาเทศบาลตำบลแม่สาย สมัยสามัญ สมัยที่ 4 ประจำปี พ.ศ. 2566 ตามประกาศสภาเทศบาลตำบลแม่สาย เรื่อง เรียกประชุมสภาเทศบาลตำบลแม่สาย สมัยสามัญ สมัยที่ 4 ประจำปี พ.ศ. 2566 ซึ่งเจ้าหน้าที่กิจการสภาเทศบาลได้จัดส่งประกาศและระเบียบวาระการประชุม ที่อยู่ในวงงานของสภาเทศบาลไปให้ทุกท่านทราบ เป็นการล่วงหน้าแล้ว ในวันนี้ มีท่านสมาชิกสภาเทศบาลเข้าร่วมประชุม จำนวน 12 ท่าน ครบองค์ประชุม

 - กระผม จึงขอเปิดการประชุมสภาเทศบาลตำบลแม่สาย สมัยสามัญ สมัยที่ 4 ประจำปี พ.ศ. 2566 ณ บัดนี้ และขอให้เลขานุการสภาเทศบาลอ่านประกาศเรียกประชุมสภาเทศบาล ให้ท่านสมาชิกสภาและผู้เข้าร่วมประชุมทราบอีกครั้ง ครับ

**นายวรรณศิลป์ จีระกาศ**

**เลขานุการสภาเทศบาล**

- ประกาศสภาเทศบาลตำบลแม่สาย เรื่อง เรียกประชุมสภาเทศบาลตำบลแม่สาย สมัยสามัญ สมัยที่ 4 ประจำปี พ.ศ. 2566 ตามที่สภาเทศบาลตำบลแม่สาย ได้มีมติในคราวประชุมสภาเทศบาลตำบลแม่สาย สมัยสามัญ สมัยแรก ประจำปี พ.ศ. 2566 เมื่อวันที่ 27 กุมภาพันธ์ พ.ศ. 2566 กำหนดสมัยประชุมสามัญ สมัยที่ 4 ประจำปี พ.ศ. 2566 เริ่มระหว่างวันที่ 1 ธันวาคม พ.ศ. 2566 ถึงวันที่ 30 ธันวาคม พ.ศ. 2566 มีกำหนดประชุม 30 วัน นั้น

- อาศัยอำนาจตามความในมาตรา 24 และมาตรา 25 แห่งพระราชบัญญัติเทศบาล พ.ศ. 2496 และที่แก้ไขเพิ่มเติมถึง (ฉบับที่ 14) พ.ศ. 2562 ประกอบข้อ 22 แห่งระเบียบกระทรวงมหาดไทยว่าด้วยข้อบังคับการประชุม สภาท้องถิ่น พ.ศ. 2547 และที่แก้ไขเพิ่มเติมถึง (ฉบับที่ 3) พ.ศ. 2565 จึงเรียกประชุมสภาเทศบาลตำบลแม่สาย สมัยสามัญ สมัยที่ 4 ประจำปี พ.ศ. 2566 เริ่มตั้งแต่วันที่ 1 ธันวาคม พ.ศ. 2566 ถึงวันที่ 30 ธันวาคม พ.ศ. 2566 มีกำหนดประชุม 30 วัน จึงประกาศมาเพื่อทราบโดยทั่วกัน ประกาศ ณ วันที่ 27 พฤศจิกายน พ.ศ. 2566 ลงชื่อ นายสมพงษ์ สมภักดี ประธานสภาเทศบาลตำบลแม่สาย

- ลำดับต่อไป ขอเชิญท่านประธานสภาเทศบาลดำเนินการประชุมตามระเบียบวาระต่อไป ครับ

**นายสมพงษ์ สมภักดี**

**ประธานสภาเทศบาล**

 - ท่านสมาชิกสภาเทศบาลก็ได้ทราบประกาศเรียกประชุมสภาเทศบาล ตามที่เลขานุการสภาเทศบาลได้แจ้งให้ทราบแล้วนะครับ ลำดับต่อไป ผมขอดำเนินการประชุมสภาเทศบาลตามระเบียบวาระที่กำหนดไว้ ดังนี้

**ระเบียบวาระที่ 1 เรื่อง ประธานแจ้งให้ที่ประชุมทราบ**

**1.1 เรื่อง การพิจารณาอนุญาตให้มีการถ่ายทอดสดการประชุมสภาเทศบาลทางสื่ออิเล็กทรอนิกส์สำหรับการประชุมสภาเทศบาลตำบลแม่สาย สมัยสามัญ สมัยที่ 4 ประจำปี พ.ศ. 2566**

- เพื่อให้การประชุมสภาเทศบาล สมัยสามัญ สมัยที่ 4 ประจำปี พ.ศ. 2566 เป็นไปด้วยความเรียบร้อย และสอดคล้องตามข้อ 117 แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม ผมจึงอนุญาตให้มีการถ่ายทอดสดการประชุมสภาเทศบาล ทางสื่ออิเล็กทรอนิกส์ สำหรับการประชุมสภาเทศบาลในครั้งนี้ และขอให้ทุกท่านโปรดใช้คำพูดด้วยความสุภาพ และระมัดระวังในการอภิปรายและชี้แจงด้วย ครับ ทั้งนี้ หากมีความจำเป็นที่จะต้องพูดพาดพิงบุคคลภายนอก ขอให้สงวนชื่อสกุล ไว้ด้วย ครับ

**นายสมพงษ์ สมภักดี**

**ประธานสภาเทศบาล**

- ต่อไปเป็นระเบียบวาระที่ 2

**ระเบียบวาระที่ 2 เรื่อง รับรองรายงานการประชุมครั้งที่ผ่านมา**

 **- รับรองรายงานการประชุมสภาเทศบาลตำบลแม่สาย สมัยวิสามัญ สมัยที่ 3 ประจำปี พ.ศ. 2566 เมื่อวันที่ 29 พฤศจิกายน พ.ศ. 2566**

- ตามที่เจ้าหน้าที่กิจการสภาเทศบาลได้จัดส่งสำเนารายงานการประชุมสภาเทศบาลตำบลแม่สาย สมัยวิสามัญ สมัยที่ 3 ประจำปี พ.ศ. 2566 เมื่อวันที่ 29 พฤศจิกายน 2566 ที่คณะกรรมการตรวจรายงานการประชุมฯ พิจารณาตรวจแล้ว ไปให้ท่านสมาชิกสภาผู้ทรงเกียรติได้ทราบล่วงหน้าแล้วนั้น ผมขอถามท่านสมาชิกสภาเทศบาลว่า ตามผลการตรวจของคณะกรรมการตรวจรายงาน การประชุมดังกล่าว มีสมาชิกสภาท่านใดจะขอแก้ไขถ้อยคำที่เป็นสาระสำคัญ ในรายงานการประชุมหรือไม่ ครับ

- ถ้าไม่มีสมาชิกสภาเทศบาลท่านใดเสนอขอแก้ไข ก่อนการลงมติขอให้เลขานุการสภาเทศบาล นับองค์ประชุมว่าองค์ประชุมครบหรือไม่ ครับ

**นายวรรณศิลป์ จีระกาศ**

**เลขานุการสภาเทศบาล**

- เรียนท่านประธานสภาเทศบาลที่เคารพ มีสมาชิกสภาเทศบาลอยู่ในที่ประชุม จำนวน 12 ท่าน ครบองค์ประชุม ครับ

**นายสมพงษ์ สมภักดี**

**ประธานสภาเทศบาล**

- เมื่อครบองค์ประชุมแล้ว กระผมจึงขอมติจากที่ประชุมว่า มีสมาชิกสภาท่านใดเห็นสมควรให้รับรองรายงานการประชุมสภาเทศบาลตำบลแม่สาย สมัยวิสามัญ สมัยที่ 3 ประจำปี พ.ศ. 2566 เมื่อวันที่ 29 พฤศจิกายน 2566 ขอได้โปรด ยกมือ ครับ

**11**

**มติที่ประชุม**

- มีสมาชิกสภายกมือ เห็นชอบ เสียง

**-**

 ไม่เห็นชอบ เสียง

**1**

 งดออกเสียง เสียง (นายสมพงษ์ สมภักดี)

 - ต่อไปเป็นระเบียบวาระที่ 3

**นายสมพงษ์ สมภักดี**

**ประธานสภาเทศบาล**

**ระเบียบวาระที่ 3** **เรื่อง เสนอใหม่**

- **3.1 ญัตติ เรื่อง แจ้งประกาศใช้แผนพัฒนาท้องถิ่น (พ.ศ. 2566 - 2570) เปลี่ยนแปลง ครั้งที่ 3/2566**

- ขอเชิญท่านนายกเทศมนตรีฯ ครับ

**นายชัยยนต์ ศรีสมุทร**

**นายกเทศมนตรี**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน กระผม นายชัยยนต์ ศรีสมุทร นายกเทศมนตรีตำบลแม่สาย ในระเบียบวาระนี้ กระผม ขอเสนอญัตติ เรื่อง แจ้งประกาศใช้แผนพัฒนาท้องถิ่น (พ.ศ. 2566 – 2570) เปลี่ยนแปลง ครั้งที่ 3/2566 โดยมีรายละเอียด ดังต่อไปนี้

- ด้วยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม หมวด 4 ว่าด้วยการแก้ไข เพิ่มเติม หรือเปลี่ยนแปลงแผนพัฒนาท้องถิ่น ได้กำหนดหลักเกณฑ์และแนวทางปฏิบัติเกี่ยวกับการเปลี่ยนแปลงแผนพัฒนาท้องถิ่นไว้ ดังนี้

- ข้อ 22/1 เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการพัฒนาท้องถิ่น เมื่อแผนพัฒนาท้องถิ่นได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผย ไม่น้อยกว่า 30 วัน นับแต่วันที่ผู้บริหารท้องถิ่นประกาศใช้ และข้อ 24 กำหนดให้ผู้บริหารท้องถิ่นประกาศใช้แผนพัฒนาที่อนุมัติแล้ว และนำไปปฏิบัติ รวมทั้งแจ้งสภาท้องถิ่น คณะกรรมการบริหารงานจังหวัดแบบบูรณาการ องค์การบริหารส่วนจังหวัด อำเภอ หน่วยงานที่เกี่ยวข้อง และประกาศให้ประชาชนในท้องถิ่นทราบโดยทั่วกัน ภายใน 15 วัน นับแต่วันที่ประกาศใช้ และปิดประกาศโดยเปิดเผย ไม่น้อยกว่า 30 วัน

- คณะกรรมการพัฒนาเทศบาลตำบลแม่สาย ได้ดำเนินการประชุมและพิจารณา ให้ความเห็นชอบร่างแผนพัฒนาท้องถิ่น (พ.ศ. 2566 – 2570) เปลี่ยนแปลง ครั้งที่ 3/2566 เมื่อวันที่ 21 ธันวาคม 2566 และกระผม ได้ลงนามประกาศใช้แผนพัฒนาท้องถิ่นดังกล่าวเป็นที่เรียบร้อยแล้ว ดังนั้น เพื่อให้การดำเนินการ เป็นไปตามระเบียบที่เกี่ยวข้อง กระผม จึงขอแจ้งประกาศเทศบาลตำบลแม่สาย เรื่อง ประกาศใช้แผนพัฒนาท้องถิ่น (พ.ศ. 2566 – 2570) เปลี่ยนแปลง ครั้งที่ 3/2566 ให้สภาเทศบาลได้รับทราบ ทั้งนี้ รายละเอียดปรากฏตามสำเนาญัตติและเอกสารประกอบญัตติที่ได้แจ้งให้ทุกท่านทราบแล้ว ครับ

- เนื่องจากญัตติที่ท่านนายกเทศมนตรีได้เสนอในเรื่องนี้ เป็นกรณีที่ระเบียบว่าด้วยการจัดทำแผนพัฒนาขององค์กรปกครองส่วนท้องถิ่น กำหนดให้ผู้บริหารท้องถิ่นต้องแจ้งให้สภาท้องถิ่นเพื่อรับทราบ ดังนั้น ญัตติดังกล่าวจึงไม่มีการขอมติจากที่ประชุมสภา ทั้งนี้ สมาชิกสภาเทศบาลท่านใดจะขออภิปรายหรือไม่ ขอเชิญ ครับ

**นายสมพงษ์ สมภักดี**

**ประธานสภาเทศบาล**

- ถ้าไม่มีสมาชิกท่านใดจะอภิปราย ถือว่าสภาเทศบาลแห่งนี้ได้รับทราบแผนพัฒนาท้องถิ่น (พ.ศ. 2566 – 2570) เปลี่ยนแปลง ครั้งที่ 3/2566 ตามประกาศเทศบาลดังกล่าวแล้วนะครับ

**นายสมพงษ์ สมภักดี**

**ประธานสภาเทศบาล**

- ต่อไปเป็นระเบียบวาระที่ 3.2

**- 3.2 ญัตติ เรื่อง ขอพิจารณารับความเห็นชอบ (ร่าง) ประกาศการมอบให้เอกชนทำหน้าที่เรียกเก็บค่าธรรมเนียมจอดรถแทนเทศบาลตำบลแม่สาย (ใหม่)**

- ขอเชิญท่านนายกเทศมนตรีฯ ครับ

**นายชัยยนต์ ศรีสมุทร**

**นายกเทศมนตรี**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน กระผม นายชัยยนต์ ศรีสมุทร นายกเทศมนตรีตำบลแม่สาย ในระเบียบวาระนี้ กระผม ขอเสนอญัตติ เรื่อง ขอพิจารณารับความเห็นชอบ (ร่าง) ประกาศการมอบให้เอกชนทำหน้าที่เรียกเก็บค่าธรรมเนียมจอดรถแทนเทศบาลตำบล แม่สาย (ใหม่) ทั้งนี้ รายละเอียดเหตุผลและความจำเป็น กระผมขอให้ผู้อำนวยการกองคลัง เป็นผู้ชี้แจงต่อที่ประชุมสภาเทศบาล ครับ

**นายสมพงษ์ สมภักดี**

**ประธานสภาเทศบาล**

- ขอเชิญผู้อำนวยการกองคลัง ครับ

**นางทับทิม อินทร์ปัญญา**

**ผู้อำนวยการกองคลัง**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน ดิฉัน นางทับทิม อินทร์ปัญญา ผู้อำนวยการกองคลัง ขอชี้แจงรายละเอียดการขอพิจารณารับความเห็นชอบ (ร่าง) ประกาศการมอบให้เอกชนทำหน้าที่ เรียกเก็บค่าธรรมเนียมจอดรถแทนเทศบาลตำบลแม่สาย (ใหม่) ด้วยเหตุผล และความจำเป็น ดังนี้

- ตามที่เทศบาลตำบลแม่สาย ได้ประกาศหลักเกณฑ์และวิธีการ การมอบให้เอกชน ทำหน้าที่เรียกเก็บค่าธรรมเนียมจอดรถแทนเทศบาลตำบลแม่สาย โดยประกาศหลักเกณฑ์ดังกล่าวได้รับความเห็นชอบจากสภาเทศบาล ในคราวประชุมสภาเทศบาลตำบลแม่สาย สมัยวิสามัญ สมัยที่ 2 ครั้งที่ 2 ประจำปี พ.ศ. 2566 เมื่อวันที่ 28 กันยายน 2566 แล้วนั้น เมื่อวันที่ 21 พฤศจิกายน 2566 เทศบาลตำบลแม่สาย ได้มีประกาศ เรื่อง ประมูลให้สิทธิเอกชนทำหน้าที่เรียกเก็บค่าธรรมเนียมจอดรถแทนเทศบาลตำบลแม่สาย โดยกำหนดให้ผู้ที่สนใจขอทราบรายละเอียดและรับซองประมูล ตั้งแต่วันที่ 22 – 27 พฤศจิกายน 2566 และกำหนดยื่นซองประมูล ในวันที่ 28 พฤศจิกายน 2566 ทั้งนี้ ตามระยะเวลาดังกล่าว ปรากฏว่าไม่มีผู้สนใจยื่นซองประมูลแต่อย่างใด

- เพื่อให้การจัดเก็บค่าธรรมเนียมการจอดรถในเขตเทศบาลตำบลแม่สายเป็นไปอย่างมีประสิทธิภาพและเกิดประโยชน์สูงสุดต่อทางราชการ เทศบาลตำบลแม่สายจึงได้แต่งตั้งคณะกรรมการฯ เพื่อพิจารณากำหนดหลักเกณฑ์และวิธีการ การมอบให้เอกชนทำหน้าที่เรียกเก็บค่าธรรมเนียมจอดรถแทนเทศบาลตำบลแม่สาย ในการนี้ คณะกรรมการฯ ได้ดำเนินการประชุมพิจารณาทบทวนหลักเกณฑ์ และวิธีการ การมอบให้เอกชนทำหน้าที่เรียกเก็บค่าธรรมเนียมจอดรถแทนเทศบาล โดยแนวทางการพิจารณาอัตราค่าธรรมเนียมฯ คณะกรรมการฯ ได้คำนึงถึง ความสอดคล้องเหมาะสมกับสภาพเศรษฐกิจ และข้อเท็จจริงในปัจจุบัน ทั้งนี้ คณะกรรมการฯ ร่วมกันพิจารณาแล้ว เห็นควรให้มีการกำหนดค่าตอบแทนขั้นต่ำในอัตราใหม่ ดังนี้

- ถนนเทศบาล 5 ซอย 1 ตั้งแต่แยกซอย 1 ถึงแยกเทศบาล 9 ค่าตอบแทน จำนวน 6,387 บาท/เดือน

- ถนนเทศบาล 5 ซอย 2 ตั้งแต่แยกซอย 2 ถึงแยกถนนโรงเรียนอนุบาลแม่สาย ค่าตอบแทน จำนวน 3,954 บาท/เดือน

- ถนนเทศบาล 5 ซอย 4 ตั้งแต่แยกซอย 4 ถึงทางเข้าหลังตลาดนายบุญยืน ค่าตอบแทน จำนวน 8,820 บาท/เดือน

- ถนนป่ายาง ตั้งแต่แยกถนนป่ายางซอย 14 ถึงแยกถนนป่ายางซอย 18 ค่าตอบแทน จำนวน 10,645 บาท/เดือน โดยในปีที่ 1 ถึงปีที่ 2 ให้กำหนดอัตราค่าตอบแทนขั้นต่ำคงที่ ปีที่ 3 เป็นต้นไป ให้กำหนดค่าตอบแทนขั้นต่ำเพิ่มขึ้น 3% ของอัตราค่าตอบแทนขั้นต่ำปีล่าสุด

- เพื่อให้การจัดเก็บค่าธรรมเนียมการจอดรถในเขตเทศบาลตำบลแม่สาย เป็นไปตามเทศบัญญัติฯ เรื่อง การจัดระเบียบการจอดรถในเขตเทศบาลตำบลแม่สาย พ.ศ. 2566 จึงขอพิจารณารับความเห็นชอบ (ร่าง) ประกาศการมอบให้เอกชน ทำหน้าที่เรียกเก็บค่าธรรมเนียมจอดรถแทนเทศบาลตำบลแม่สาย (ใหม่) ทั้งนี้ รายละเอียดปรากฏตามสำเนาญัตติและเอกสารประกอบญัตติที่ได้แจ้ง ให้ทุกท่านทราบแล้ว ขอได้โปรดพิจารณาต่อไป ค่ะ

**นายสมพงษ์ สมภักดี**

**ประธานสภาเทศบาล**

- ตามที่ท่านนายกเทศมนตรี ได้เสนอญัตติในเรื่องดังกล่าว สมาชิกสภาท่านใด จะขออภิปรายหรือไม่ครับ ขอเรียนเชิญครับ

- สมาชิกสภาเทศบาลท่านใดจะขออภิปรายหรือไม่ครับ เมื่อไม่มี ก่อนการลงมติขอให้เลขานุการสภานับองค์ประชุมว่าองค์ประชุมครบหรือไม่ ครับ

- เรียนท่านประธานสภาเทศบาลที่เคารพ มีสมาชิกสภาเทศบาลอยู่ในที่ประชุม จำนวน 12 ท่าน ครบองค์ประชุม ครับ

**นายวรรณศิลป์ จีระกาศ**

**เลขานุการสภาเทศบาล**

**นายสมพงษ์ สมภักดี**

**ประธานสภาเทศบาล**

- เมื่อครบองค์ประชุมแล้ว กระผมจึงขอมติจากที่ประชุมสภาเทศบาลว่า สมาชิกสภาเทศบาลท่านใดเห็นชอบ (ร่าง) ประกาศการมอบให้เอกชนทำหน้าที่เรียกเก็บค่าธรรมเนียมจอดรถแทนเทศบาลตำบลแม่สาย ขอได้โปรดยกมือ ครับ

**11**

**มติที่ประชุม**

- มีสมาชิกสภายกมือ เห็นชอบ เสียง

**-**

 ไม่เห็นชอบ เสียง

**1**

 งดออกเสียง เสียง (นายสมพงษ์ สมภักดี)

**นายสมพงษ์ สมภักดี**

**ประธานสภาเทศบาล**

- ต่อไปเป็นระเบียบวาระที่ 3.3

- **3.3 ญัตติ เรื่อง ขอพิจารณารับความเห็นชอบอนุมัติโอนงบประมาณรายจ่าย ประจำปีงบประมาณ พ.ศ. 2567 เพิ่มเติม หมวดค่าใช้สอย โครงการพัฒนาศักยภาพแกนนำด้านสุขภาพเทศบาลตำบลแม่สาย จำนวน 1,250,000 บาท ของกองสาธารณสุขและสิ่งแวดล้อม**

- ขอเชิญท่านนายกเทศมนตรีฯ ครับ

**นายชัยยนต์ ศรีสมุทร**

**นายกเทศมนตรี**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน กระผม นายชัยยนต์ ศรีสมุทร นายกเทศมนตรีตำบลแม่สาย ในระเบียบวาระนี้ กระผม ขอเสนอญัตติ เรื่อง ขอพิจารณารับความเห็นชอบอนุมัติ โอนงบประมาณรายจ่าย ประจำปีงบประมาณ พ.ศ. 2567 เพิ่มเติม หมวดค่าใช้สอย โครงการพัฒนาศักยภาพแกนนำด้านสุขภาพเทศบาลตำบลแม่สาย จำนวน 1,250,000 บาท ของกองสาธารณสุขและสิ่งแวดล้อม ทั้งนี้ รายละเอียดเหตุผลและความจำเป็น กระผมขอให้ผู้อำนวยการกองสาธารณสุขฯ เป็นผู้ชี้แจง ต่อที่ประชุมสภาเทศบาล ครับ

**นายสมพงษ์ สมภักดี**

**ประธานสภาเทศบาล**

- ขอเชิญผู้อำนวยการกองสาธารณสุขและสิ่งแวดล้อม ชี้แจงต่อที่ประชุมสภา ครับ

**นายสมชาย ดาวเรือง**

**ผู้อำนวยการกองสาธารณสุขฯ**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน กระผม นายสมชาย ดาวเรือง ผู้อำนวยการกองสาธารณสุขและสิ่งแวดล้อม ขอชี้แจงรายละเอียดในการขอพิจารณารับความเห็นชอบอนุมัติโอนงบประมาณรายจ่าย ประจำปีงบประมาณ พ.ศ. 2567 เพิ่มเติม หมวดค่าใช้สอย โครงการ พัฒนาศักยภาพแกนนำด้านสุขภาพเทศบาลตำบลแม่สาย จำนวน 1,250,000 บาท ด้วยเหตุผลและความจำเป็น ดังนี้

- ด้วยองค์กรปกครองส่วนท้องถิ่นเป็นหน่วยงานภาครัฐที่มีความใกล้ชิดกับประชาชนในชุมชนมากที่สุดจึงเป็นองค์กรที่มีบทบาทสำคัญในการผลักดัน ให้ประชาชนและชุมชนได้ตระหนักถึงการดูแลสุขภาพและการมีส่วนร่วม ในงานสาธารณสุขมูลฐาน กองสาธารณสุขและสิ่งแวดล้อมได้เล็งเห็นถึงความสำคัญของแกนนำด้านสุขภาพ ซึ่งถือเป็นบุคลากรด้านสาธารณสุข ที่มีบทบาทในการดูแลสุขภาพของประชาชนในชุมชน ดังนั้น แกนนำด้านสุขภาพ จึงจำเป็นต้องได้รับการพัฒนาทักษะ ความรู้ ความสามารถ เพื่อให้การปฏิบัติงานตามบทบาทหน้าที่ความรับผิดชอบ เป็นไปอย่างมีประสิทธิภาพมากยิ่งขึ้น

- กองสาธารณสุขและสิ่งแวดล้อม จึงได้จัดทำโครงการพัฒนาศักยภาพแกนนำ ด้านสุขภาพเทศบาลตำบลแม่สาย โดยมีวัตถุประสงค์เพื่อเพิ่มพูนความรู้ ความสามารถ ทักษะ ทางด้านวิชาการสาธารณสุขที่เกี่ยวข้องในการพัฒนางานด้านสาธารณสุขระดับท้องถิ่น ให้แก่แกนนำด้านสุขภาพ เพื่อที่จะสามารถ นำความรู้ด้านวิชาการที่จำเป็นสู่การปฏิบัติและแก้ไขปัญหาในชุมชนได้อย่างมีประสิทธิภาพ และเพื่อเสริมสร้างความสามัคคีในกลุ่มแกนนำเครือข่าย ด้านสุขภาพระดับพื้นที่ให้สามารถทำงานร่วมกันได้อย่างมีประสิทธิภาพ อีกทั้ง จะได้เรียนรู้ประสบการณ์ใหม่ๆ ที่เป็น Best practice ที่จำเป็นต่อการพัฒนางานของตนเองในชุมชนได้ดียิ่งขึ้น

- เนื่องจากงบประมาณรายจ่ายที่ได้ตั้งไว้สำหรับดำเนินโครงการพัฒนาศักยภาพแกนนำด้านสุขภาพเทศบาลตำบลแม่สาย ตามเทศบัญญัติงบประมาณรายจ่าย ประจำปีงบประมาณ พ.ศ. 2567 ตั้งไว้ จำนวน 50,000 บาท ไม่เพียงพอ สำหรับการบริหารจัดการโครงการ ดังนั้น กองสาธารณสุขและสิ่งแวดล้อม จึงมีความจำเป็นต้องขอพิจารณาอนุมัติรับความเห็นชอบโอนงบประมาณรายจ่าย ประจำปีงบประมาณ พ.ศ. 2567 เพิ่มเติม จำนวน 1,250,000 บาท โดยขอโอนลดงบประมาณรายจ่าย จากแผนงานบริหารงานทั่วไป งานบริหารทั่วไป งบลงทุน ค่าครุภัณฑ์ ครุภัณฑ์ยานพาหนะและขนส่ง รถยนต์บรรทุกโดยสาร ขนาดไม่น้อยกว่า 20 ที่นั่ง ตั้งไว้ จำนวน 2,066,000 บาท

- ด้วยมาตรา 67 แห่งพระราชบัญญัติเทศบาล พ.ศ. 2496 และที่แก้ไขเพิ่มเติม กำหนดให้เทศบาลอาจมีรายจ่ายประเภท ค่าใช้สอย ค่าครุภัณฑ์ และประเภทอื่นๆ ประกอบกับข้อ 27 แห่งระเบียบกระทรวงมหาดไทยว่าด้วยวิธีการงบประมาณ ขององค์กรปกครองส่วนท้องถิ่น พ.ศ. 2563 กำหนดให้การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

- เพื่อให้การโอนงบประมาณรายจ่ายเพิ่มเติม เป็นไปด้วยความถูกต้อง ตามกฎหมายและระเบียบที่เกี่ยวข้อง กองสาธารณสุขและสิ่งแวดล้อม จึงขอพิจารณารับความเห็นชอบอนุมัติโอนงบประมาณรายจ่าย ประจำปีงบประมาณ พ.ศ. 2567 เพิ่มเติม หมวดค่าใช้สอย โครงการพัฒนาศักยภาพแกนนำด้านสุขภาพเทศบาลตำบลแม่สาย จำนวน 1,250,000 บาท ทั้งนี้ รายละเอียดการขอโอนเพิ่มและโอนลดงบประมาณ ปรากฏตามสำเนาญัตติและเอกสารประกอบญัตติที่ได้แจ้งให้ทุกท่านทราบแล้ว ขอได้โปรดพิจารณาต่อไป ครับ

**นายสมพงษ์ สมภักดี**

**ประธานสภาเทศบาล**

- ตามที่ท่านนายกเทศมนตรีฯ ได้เสนอญัตติในเรื่องดังกล่าว สมาชิกสภาท่านใด จะขออภิปรายหรือไม่ครับ ขอเรียนเชิญครับ

- สมาชิกสภาเทศบาลท่านใดจะขออภิปรายหรือไม่ครับ เมื่อไม่มี ก่อนการลงมติขอให้เลขานุการสภานับองค์ประชุมว่าองค์ประชุมครบหรือไม่ ครับ

**นายวรรณศิลป์ จีระกาศ**

**เลขานุการสภาเทศบาล**

- เรียนท่านประธานสภาเทศบาลที่เคารพ มีสมาชิกสภาเทศบาลอยู่ในที่ประชุม จำนวน 12 ท่าน ครบองค์ประชุม ครับ

- เมื่อครบองค์ประชุมแล้ว กระผมจึงขอมติจากที่ประชุมสภาว่า สมาชิกสภาเทศบาลท่านใด เห็นชอบอนุมัติให้โอนงบประมาณรายจ่าย ประจำปีงบประมาณ พ.ศ. 2567 เพิ่มเติม หมวดค่าใช้สอย โครงการพัฒนาศักยภาพแกนนำด้านสุขภาพเทศบาลตำบลแม่สาย จำนวน 1,250,000 บาท ของกองสาธารณสุขและสิ่งแวดล้อม ขอได้โปรดยกมือ ครับ

**นายสมพงษ์ สมภักดี**

**ประธานสภาเทศบาล**

**11**

**มติที่ประชุม**

- มีสมาชิกสภายกมือ เห็นชอบ เสียง

**-**

 ไม่เห็นชอบ เสียง

**1**

 งดออกเสียง เสียง (นายสมพงษ์ สมภักดี)

**นายสมพงษ์ สมภักดี**

**ประธานสภาเทศบาล**

- ต่อไปเป็นระเบียบวาระที่ 3.4

- **3.4 ญัตติ เรื่อง ขอพิจารณารับความเห็นชอบอนุมัติโอนงบประมาณรายจ่าย ประจำปีงบประมาณ พ.ศ. 2567 เพิ่มเติม หมวดค่าใช้สอย โครงการส่งเสริมกิจกรรมเด็กและเยาวชนเทศบาลตำบลแม่สาย จำนวน 138,800 บาท ของกองการศึกษา**

- ขอเชิญท่านนายกเทศมนตรีฯ ครับ

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน กระผม นายชัยยนต์ ศรีสมุทร นายกเทศมนตรีตำบลแม่สาย ในระเบียบวาระนี้ กระผม ขอเสนอญัตติ เรื่อง ขอพิจารณารับความเห็นชอบอนุมัติโอนงบประมาณรายจ่าย ประจำปีงบประมาณ พ.ศ. 2567 เพิ่มเติม หมวด ค่าใช้สอย โครงการส่งเสริมกิจกรรมเด็กและเยาวชนเทศบาลตำบลแม่สาย จำนวน 138,800 บาท ของกองการศึกษา ทั้งนี้ รายละเอียดเหตุผล และความจำเป็น กระผมขอให้ผู้อำนวยการกองการศึกษา เป็นผู้ชี้แจงต่อที่ประชุมสภาเทศบาล ครับ

**นายชัยยนต์ ศรีสมุทร**

**นายกเทศมนตรี**

**นายสมพงษ์ สมภักดี**

**ประธานสภาเทศบาล**

- ขอเชิญผู้อำนวยการกองการศึกษา ชี้แจงต่อที่ประชุมสภา ครับ

**นายสมศักดิ์ รวมสุข**

**ผู้อำนวยการกองการศึกษา**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน กระผม นายสมศักดิ์ รวมสุข ผู้อำนวยการกองการศึกษา ขอชี้แจงรายละเอียดในการขอพิจารณารับความเห็นชอบอนุมัติโอนงบประมาณรายจ่าย ประจำปีงบประมาณ พ.ศ. 2567 เพิ่มเติม หมวดค่าใช้สอย โครงการส่งเสริมกิจกรรมเด็กและเยาวชนเทศบาลตำบลแม่สาย จำนวน 138,800 บาท ด้วยเหตุผล และความจำเป็น ดังนี้

- ตามที่กองการศึกษาได้ตั้งงบประมาณรายจ่าย ตามเทศบัญญัติงบประมาณรายจ่าย ประจำปีงบประมาณ พ.ศ. 2567 แผนงานการศึกษา งานระดับก่อนวัยเรียนและประถมศึกษา ค่าใช้สอย โครงการส่งเสริมกิจกรรมเด็กและเยาวชนเทศบาลตำบลแม่สาย ตั้งไว้ จำนวน 130,000 บาท นั้น

- ด้วยกองการศึกษา ได้กำหนดจัดการศึกษาดูงานตามโครงการส่งเสริมกิจกรรมเด็ก และเยาวชนเทศบาลตำบลแม่สาย ประจำปีงบประมาณ พ.ศ. 2567 ขึ้น โดยมีวัตถุประสงค์เพื่อพัฒนาศักยภาพผู้นำเด็กและเยาวชนเทศบาลตำบลแม่สายผ่านกลไกกระบวนการเรียนรู้ของภาคีเครือข่ายท้องถิ่นองค์การบริหารส่วนตำบล เทศบาล องค์การบริหารส่วนจังหวัด และเพื่อสร้างเครือข่ายกลุ่มเด็กและเยาวชนในท้องถิ่นในการยกระดับทุนทางสังคมและวัฒนธรรมท้องถิ่นเทศบาลตำบลแม่สาย เพื่อเตรียมความพร้อมในการยกฐานะเป็นเทศบาลเมืองแม่สายในอนาคต

- เนื่องจากงบประมาณรายจ่ายที่ได้ตั้งไว้สำหรับดำเนินโครงการดังกล่าว ไม่เพียงพอสำหรับการบริหารจัดการโครงการ กองการศึกษา จึงมีความจำเป็น ต้องขอพิจารณาอนุมัติรับความเห็นชอบโอนงบประมาณรายจ่าย ประจำปีงบประมาณ พ.ศ. 2567 เพิ่มเติม จำนวน 138,800 บาท โดยขอโอนลดงบประมาณรายจ่าย จากแผนงานบริหารงานทั่วไป งานบริหารทั่วไป งบลงทุน ค่าครุภัณฑ์ ครุภัณฑ์ยานพาหนะและขนส่ง รถยนต์บรรทุกโดยสาร ขนาดไม่น้อยกว่า 20 ที่นั่ง ตั้งไว้ จำนวน 2,066,000 บาท

- ด้วยมาตรา 67 แห่งพระราชบัญญัติเทศบาล พ.ศ. 2496 และที่แก้ไขเพิ่มเติม กำหนดให้เทศบาลอาจมีรายจ่ายประเภท ค่าใช้สอย ค่าครุภัณฑ์ และประเภทอื่นๆ ประกอบกับข้อ 27 แห่งระเบียบกระทรวงมหาดไทยว่าด้วยวิธีการงบประมาณ ขององค์กรปกครองส่วนท้องถิ่น พ.ศ. 2563 กำหนดให้การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

- เพื่อให้การโอนงบประมาณรายจ่ายเพิ่มเติม เป็นไปด้วยความถูกต้อง ตามกฎหมายและระเบียบที่เกี่ยวข้อง กองการศึกษา จึงขอพิจารณารับความเห็นชอบอนุมัติโอนงบประมาณรายจ่าย ประจำปีงบประมาณ พ.ศ. 2567 เพิ่มเติม หมวดค่าใช้สอย โครงการส่งเสริมกิจกรรมเด็กและเยาวชนเทศบาลตำบลแม่สาย จำนวน 138,800 บาท ทั้งนี้ รายละเอียดการขอโอนเพิ่มและโอนลดงบประมาณปรากฏตามสำเนาญัตติและเอกสารประกอบญัตติที่ได้แจ้งให้ทุกท่านทราบแล้ว ขอได้โปรดพิจารณาต่อไป ครับ

- ตามที่ท่านนายกเทศมนตรีฯ ได้เสนอญัตติในเรื่องดังกล่าว มีสมาชิกสภาท่านใด จะขออภิปรายหรือไม่ครับ ขอเรียนเชิญครับ

**นายสมพงษ์ สมภักดี**

**ประธานสภาเทศบาล**

- สมาชิกสภาเทศบาลท่านใดจะขออภิปรายหรือไม่ครับ เมื่อไม่มี ก่อนการลงมติขอให้เลขานุการสภานับองค์ประชุมว่าองค์ประชุมครบหรือไม่ ครับ

- เรียนท่านประธานสภาเทศบาลที่เคารพ มีสมาชิกสภาเทศบาลอยู่ในที่ประชุม จำนวน 12 ท่าน ครบองค์ประชุม ครับ

**นายวรรณศิลป์ จีระกาศ**

**เลขานุการสภาเทศบาล**

- เมื่อครบองค์ประชุมแล้ว กระผมจึงขอมติจากที่ประชุมสภาว่า สมาชิกสภาเทศบาลท่านใด เห็นชอบอนุมัติให้โอนงบประมาณรายจ่าย ประจำปีงบประมาณ พ.ศ. 2567 เพิ่มเติม หมวดค่าใช้สอย โครงการส่งเสริมกิจกรรมเด็กและเยาวชนเทศบาลตำบลแม่สาย จำนวน 138,800 บาท ของกองการศึกษา ขอได้โปรดยกมือ ครับ

**นายสมพงษ์ สมภักดี**

**ประธานสภาเทศบาล**

**11**

**มติที่ประชุม**

- มีสมาชิกสภายกมือ เห็นชอบ เสียง

**-**

 ไม่เห็นชอบ เสียง

**1**

 งดออกเสียง เสียง (นายสมพงษ์ สมภักดี)

- ต่อไปเป็นระเบียบวาระที่ 3.5

**นายสมพงษ์ สมภักดี**

**ประธานสภาเทศบาล**

- **3.5 ญัตติ เรื่อง ขอพิจารณารับความเห็นชอบอนุมัติโอนงบประมาณรายจ่าย ประจำปีงบประมาณ พ.ศ. 2567 เพิ่มเติม หมวดค่าใช้สอย โครงการ เพิ่มประสิทธิภาพคณะกรรมการชมรมผู้สูงอายุเทศบาลตำบลแม่สาย จำนวน 600,000 บาท ของกองสวัสดิการสังคม**

- ขอเชิญท่านนายกเทศมนตรีฯ ครับ

**นายชัยยนต์ ศรีสมุทร**

**นายกเทศมนตรี**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน กระผม นายชัยยนต์ ศรีสมุทร นายกเทศมนตรีตำบลแม่สาย ในระเบียบวาระนี้ กระผม ขอเสนอญัตติ เรื่อง ขอพิจารณารับความเห็นชอบอนุมัติโอนงบประมาณรายจ่าย ประจำปีงบประมาณ พ.ศ. 2567 เพิ่มเติม หมวดค่าใช้สอย โครงการเพิ่มประสิทธิภาพคณะกรรมการชมรมผู้สูงอายุเทศบาลตำบลแม่สาย จำนวน 600,000 บาท ของกองสวัสดิการสังคม ทั้งนี้ รายละเอียดเหตุผลและ ความจำเป็น กระผมขอให้ผู้อำนวยการกองสวัสดิการสังคม เป็นผู้ชี้แจงต่อที่ประชุมสภาเทศบาล ครับ

**นายสมพงษ์ สมภักดี**

**ประธานสภาเทศบาล**

- ขอเชิญผู้อำนวยการกองสวัสดิการสังคม ชี้แจงต่อที่ประชุมสภา ครับ

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน ดิฉัน นางเบญจสิริ นาอินทร์ ผู้อำนวยการกองสวัสดิการสังคม ขอชี้แจงรายละเอียดในการขอพิจารณารับความเห็นชอบอนุมัติโอนงบประมาณรายจ่าย ประจำปีงบประมาณ พ.ศ. 2567 เพิ่มเติม หมวดค่าใช้สอย โครงการเพิ่มประสิทธิภาพคณะกรรมการชมรมผู้สูงอายุเทศบาลตำบลแม่สาย จำนวน 600,000 บาท ด้วยเหตุผลและความจำเป็น ดังนี้

**นางเบญจสิริ นาอินทร์**

**ผู้อำนวยการกองสวัสดิการสังคม**

- ตามที่กองสวัสดิการสังคมได้ตั้งงบประมาณรายจ่าย ตามเทศบัญญัติงบประมาณรายจ่าย ประจำปีงบประมาณ พ.ศ. 2567 แผนงานสังคมสงเคราะห์ งานสวัสดิการสังคมและสังคมสงเคราะห์ ค่าใช้สอย โครงการเพิ่มประสิทธิภาพคณะกรรมการชมรมผู้สูงอายุเทศบาลตำบลแม่สาย ตั้งไว้ จำนวน 100,000 บาท นั้น ด้วยกองสวัสดิการสังคม ได้กำหนดจัดการศึกษาดูงานตามโครงการเพิ่มประสิทธิภาพคณะกรรมการชมรมผู้สูงอายุเทศบาลตำบลแม่สาย ประจำปีงบประมาณ พ.ศ. 2567 ขึ้น โดยมีวัตถุประสงค์ ดังนี้

1) เพื่อเสริมสร้างประสิทธิภาพและพัฒนาศักยาภาพคณะกรรมการชมรมผู้สูงอายุให้เกิดทักษะ ความรู้ ให้แก่ผู้สูงอายุในชุมชนและสร้างการมีส่วนร่วมในการพัฒนา

2) เพื่อให้คณะกรรมการชมรมผู้สูงอายุได้มีโอกาสแลกเปลี่ยนความคิดเห็น มีการทำกิจกรรมร่วมกันเป็นหมู่คณะ ก่อให้เกิดความสามัคคี สร้างขวัญและกำลังใจให้กับผู้สูงอายุ

3) เพื่อให้คณะกรรมการชมรมผู้สูงอายุได้มีโอกาสทัศนศึกษา แลกเปลี่ยน เรียนรู้จากประสบการณ์ตรง และนำมาพัฒนาชุมชนของตนเองได้

- เนื่องจากงบประมาณรายจ่ายที่ได้ตั้งไว้สำหรับดำเนินโครงการดังกล่าวไม่เพียงพอสำหรับการบริหารจัดการโครงการ กองกองสวัสดิการสังคม จึงมีความจำเป็นต้อง ขอพิจารณาอนุมัติรับความเห็นชอบโอนงบประมาณรายจ่าย ประจำปีงบประมาณ พ.ศ. 2567 เพิ่มเติม จำนวน 600,000 บาท โดยขอโอนลดงบประมาณรายจ่ายจากแผนงานบริหารงานทั่วไป งานบริหารทั่วไป งบลงทุน ค่าครุภัณฑ์ ครุภัณฑ์ยานพาหนะและขนส่ง รถยนต์บรรทุกโดยสาร ขนาดไม่น้อยกว่า 20 ที่นั่ง ตั้งไว้ จำนวน 2,066,000 บาท

- ด้วยมาตรา 67 แห่งพระราชบัญญัติเทศบาล พ.ศ. 2496 และที่แก้ไขเพิ่มเติม กำหนดให้เทศบาลอาจมีรายจ่ายประเภท ค่าใช้สอย ค่าครุภัณฑ์ และประเภทอื่นๆ ประกอบกับข้อ 27 แห่งระเบียบกระทรวงมหาดไทยว่าด้วยวิธีการงบประมาณ ขององค์กรปกครองส่วนท้องถิ่น พ.ศ. 2563 กำหนดให้การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

- เพื่อให้การโอนงบประมาณรายจ่ายเพิ่มเติม เป็นไปด้วยความถูกต้อง ตามกฎหมายและระเบียบที่เกี่ยวข้อง กองกองสวัสดิการสังคม จึงขอพิจารณา รับความเห็นชอบอนุมัติโอนงบประมาณรายจ่าย ประจำปีงบประมาณ พ.ศ. 2567 เพิ่มเติม หมวดค่าใช้สอย โครงการเพิ่มประสิทธิภาพคณะกรรมการชมรมผู้สูงอายุเทศบาลตำบลแม่สาย จำนวน 600,000 บาท ทั้งนี้ รายละเอียดการขอโอนเพิ่มและโอนลดงบประมาณปรากฏตามสำเนาญัตติและเอกสารประกอบญัตติที่ได้แจ้ง ให้ทุกท่านทราบแล้ว ขอได้โปรดพิจารณาต่อไป ค่ะ

**นายสมพงษ์ สมภักดี**

**ประธานสภาเทศบาล**

- ตามที่ท่านนายกเทศมนตรีฯ ได้เสนอญัตติในเรื่องดังกล่าว มีสมาชิกสภาท่านใด จะขออภิปรายหรือไม่ครับ ขอเรียนเชิญครับ

- สมาชิกสภาเทศบาลท่านใดจะขออภิปรายหรือไม่ครับ เมื่อไม่มี ก่อนการลงมติขอให้เลขานุการสภานับองค์ประชุมว่าองค์ประชุมครบหรือไม่ ครับ

- เรียนท่านประธานสภาเทศบาลที่เคารพ มีสมาชิกสภาเทศบาลอยู่ในที่ประชุม จำนวน 12 ท่าน ครบองค์ประชุม ครับ

**นายวรรณศิลป์ จีระกาศ**

**เลขานุการสภาเทศบาล**

- เมื่อครบองค์ประชุมแล้ว กระผมจึงขอมติจากที่ประชุมสภาว่า สมาชิกสภาเทศบาลท่านใด เห็นชอบอนุมัติให้โอนงบประมาณรายจ่าย ประจำปีงบประมาณ พ.ศ. 2567 เพิ่มเติม หมวดค่าใช้สอย โครงการเพิ่มประสิทธิภาพคณะกรรมการชมรมผู้สูงอายุเทศบาลตำบลแม่สาย จำนวน 600,000 บาท ของกองสวัสดิการสังคม ขอได้โปรดยกมือ ครับ

**นายสมพงษ์ สมภักดี**

**ประธานสภาเทศบาล**

**มติที่ประชุม**

- มีสมาชิกสภายกมือ เห็นชอบ เสียง

**-**

**11**

 ไม่เห็นชอบ เสียง

**1**

 งดออกเสียง เสียง (นายสมพงษ์ สมภักดี)

**นายสมพงษ์ สมภักดี**

**ประธานสภาเทศบาล**

- ต่อไปเป็นระเบียบวาระที่ 4

**ระเบียบวาระที่ 4 เรื่อง อื่น ๆ**

 **-** ด้วยเทศบาลตำบลแม่สายได้รับข้าราชการตำแหน่งนักจัดการงานทั่วไป เข้ามาดำรงตำแหน่งแทนที่ว่าง กระผม จึงขอเชิญพนักงานตำแหน่งดังกล่าวได้แนะนำตัวให้สมาชิกสภาเทศบาล และที่ประชุมได้รับทราบ ขอเชิญครับ

**นางสาวณัฐมนต์ งานยางหวาย**

**นักจัดการงานทั่วไป**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน ดิฉัน นางสาวณัฐมนต์ งานยางหวาย ชื่อเล่นเนย เข้ามาดำรงตำแหน่ง นักจัดการงานทั่วไป สังกัดสำนักปลัดเทศบาล ดิฉันมีความยินดีอย่างยิ่งที่ได้เข้ามาดำรงตำแหน่งดังกล่าว ณ เทศบาลตำบลแม่สายแห่งนี้ และพร้อมที่จะทำงานร่วมกับทุกท่าน ค่ะ

**นายสมพงษ์ สมภักดี**

**ประธานสภาเทศบาล**

- เทศบาลตำบลแม่สายยินดีต้อนรับและขอให้ทำงานตามหน้าที่อย่างเต็มที่ ครับ

- สมาชิกสภาเทศบาลท่านใดจะเสนอแนะเกี่ยวกับกิจกรรมของคณะผู้บริหาร ขอเชิญเสนอได้ ครับ

- ขอเชิญคุณนฤชล ชุ่มเรือน ครับ

**นางสาวนฤชล ชุ่มเรือน**

**สมาชิกสภาเทศบาล**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน ดิฉัน นางสาวนฤชล ชุ่มเรือน สมาชิกสภาเทศบาลตำบลแม่สาย ขอเสนอแนะ 2 เรื่อง เนื่องจากได้รับร้องเรียนความเดือดร้อนจากชาวบ้านในพื้นที่ ดังนี้

เรื่องที่ 1 ขอให้เทศบาลตำบลแม่สายช่วยดูแลหรือประสานงานเรื่องการจราจรบริเวณโรงเรียนหัวหยุน (โรงเรียนจีน) ถนนคูเมือง บ้านป่ายางชุม หมู่ที่ 6 เนื่องจากช่วงเวลาเข้าเรียนและหลังเลิกเรียนมีการใช้รถเข้า – ออกบนถนนดังกล่าว เป็นจำนวนมาก ทำให้ชาวบ้านที่อาศัยอยู่บริเวณดังกล่าวได้รับความเดือดร้อน

เรื่องที่ 2 ขอเสนอให้ลดขั้นตอนการให้บริการ กรณีการขอใช้บริการฌาปนสถานของเทศบาลตำบลแม่สาย เนื่องจากชาวบ้านเห็นว่าเมื่อผู้ขอใช้บริการได้ชำระค่าธรรมเนียมการใช้บริการฌาปนสถานแล้ว มิควรให้ผู้ขอใช้บริการติดต่อหรือประสานงานกับเจ้าหน้าที่ประจำสุสานเองโดยตรง เนื่องจากบางครั้งไปติดต่อประสานงานกับเจ้าหน้าที่ประจำสุสานแล้วแต่ไม่พบเจ้าหน้าที่ดังกล่าว ในเรื่องนี้ จึงขอเสนอให้เทศบาลตำบลแม่สายเป็นผู้ดำเนินการติดต่อประสานงานกับเจ้าหน้าที่ประจำสุสานเอง เพราะจะทำให้การให้บริการมีความรวดเร็วมากยิ่งขึ้น ขอบคุณค่ะ

**นายสมพงษ์ สมภักดี**

**ประธานสภาเทศบาล**

- ขอเชิญท่านายกเทศมนตรี ครับ

**นายชัยยนต์ ศรีสมุทร**

**นายกเทศมนตรี**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน กระผม นายชัยยนต์ ศรีสมุทร นายกเทศมนตรีตำบลแม่สาย ขออนุญาตชี้แจง ดังนี้ เรื่องที่ 1 เนื่องจากเป็นโรงเรียนของเอกชน กระผม จะมอบหมายให้งานเทศกิจดำเนินการประสานทางโรงเรียนดังกล่าว เพื่อหารือขอความร่วมมือในการแก้ไขปัญหาต่อไป ครับ สำหรับเรื่องที่ 2 การให้บริการฌาปนสถาน เพื่อเป็นแก้ไขปัญหาดังกล่าว กระผม จะมอบหมายให้เจ้าหน้าที่กองสาธารณสุขและสิ่งแวดล้อม เป็นผู้ประสานกับเจ้าหน้าที่ประจำสุสานเองโดยตรง ครับ

**นายวรรณศิลป์ จีระกาศ**

**เลขานุการสภาเทศบาล**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน กระผม นายวรรณศิลป์ จีระกาศ ปลัดเทศบาลตำบลแม่สาย เรื่องการให้บริการฌาปนสถาน กระผม จะสั่งการให้เจ้าหน้าที่ผู้ที่เกี่ยวข้องดำเนินการแก้ไขตั้งแต่วันนี้เป็นต้นไป ครับ หากในวันนี้มีผู้ขอใช้บริการฌาปนสถาน เมื่อได้ชำระค่าธรรมเนียมการขอใช้บริการแล้ว ผู้ขอใช้บริการไม่ต้องเดินทางไปติดต่อประสานงานกับเจ้าหน้าที่ประจำสุสานเอง โดยให้เจ้าหน้าที่กองสาธารณสุขและสิ่งแวดล้อมเป็นผู้ประสานงานกับเจ้าหน้าที่ประจำสุสานเองโดยตรงผ่านทางออนไลน์ ครับ

**นายสมพงษ์ สมภักดี**

**ประธานสภาเทศบาล**

- ขอเชิญคุณสมเพชร ครับ

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน กระผม นายสมเพชร กิจตระกูล สมาชิกสภาเทศบาลตำบลแม่สาย กระผม ขอสอบถาม เรื่อง สายท่อดำของบ่อบำบัดน้ำเสียว่า จุดเริ่มต้นของท่อตั้งอยู่บริเวณไหนและสิ้นสุดบริเวณใด และเรื่องที่ 2 ขอสอบถามความคืบหน้ากรณีการก่อสร้างอาคารของโรงเรียนเทศบาล 2 (วัดป่ายาง) ปัจจุบันขั้นตอนการดำเนินการเป็นอย่างไร ครับ

**นายสมเพชร กิจตระกูล**

**สมาชิกสภาเทศบาล**

**นายสมพงษ์ สมภักดี**

**ประธานสภาเทศบาล**

- ขอเชิญผู้ที่เกี่ยวข้องชี้แจง ครับ

**นายสมชาย ดาวเรือง**

**ผู้อำนวยการกองสาธารณสุขฯ**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน กระผม นายสมชาย ดาวเรือง ผู้อำนวยการกองสาธารณสุขและสิ่งแวดล้อม ขออนุญาตชี้แจงกรณีสายท่อดำของบ่อบำบัดน้ำเสีย ดังนี้ สายท่อบ่อบำบัดน้ำเสียของศูนย์บำบัดน้ำเสียประกอบด้วย 4 สายหลัก ได้แก่ สายที่ 1 เริ่มตั้งแต่บริเวณสายลมจอยถึงหมู่บ้านเหมืองแดง สายที่ 2 บริเวณหมู่บ้านเหมืองแดงถึงหน้าวัดป่ายาง สายที่ 3 บริเวณหมู่บ้านเหมืองแดง และสายที่ 4 บริเวณเลียบคลองชลประทานทั้งหมด สำหรับกรณีการต่อระบบท่อบำบัดน้ำเสียจุดที่ยังไม่ แล้วเสร็จ จากการแจ้งข้อมูลของท่านสมาชิกสภาเทศบาลในการประชุมสภาเทศบาลครั้งที่ผ่านมา กองสาธารณสุขและสิ่งแวดล้อมได้ลงพื้นที่สำรวจแล้วพบว่า ท่อดำสามารถใช้งานได้ทุกจุดแล้ว ครับ

**นายวรรณศิลป์ จีระกาศ**

**เลขานุการสภาเทศบาล**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน กระผม นายวรรณศิลป์ จีระกาศ ปลัดเทศบาลตำบลแม่สาย ในส่วนของระบบบำบัดน้ำเสียดังกล่าว ในการประชุมสภาเทศบาลในครั้งต่อไป กระผม จะนำข้อมูลรายละเอียดแบบแปลนที่เกี่ยวข้องศูนย์บำบัดน้ำเสียมานำเสนอให้ท่านสมาชิกสภาเทศบาลได้รับทราบ เพราะจะได้เห็นภาพรายละเอียดข้อมูลที่ชัดเจนมากยิ่งขึ้น ครับ

**นายสมพงษ์ สมภักดี**

**ประธานสภาเทศบาล**

- กรณีการก่อสร้างโรงเรียนเทศบาล 2 (วัดป่ายาง) ขอเชิญผู้ที่เกี่ยวข้องชี้แจง ครับ

**นายสมศักดิ์ รวมสุข**

**ผู้อำนวยการกองการศึกษา**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน กระผม นายสมศักดิ์ รวมสุข ผู้อำนวยการกองการศึกษา ขอชี้แจงกรณี การก่อสร้างโรงเรียนเทศบาล 2 (วัดป่ายาง) ดังนี้ เทศบาลตำบลแม่สายได้ส่งเรื่องขอแก้ไขฐานรากจากแบบตอกเป็นแบบเจาะไปยังสำนักงบประมาณแล้ว ขณะนี้รอผลการพิจารณาจากทางสำนักงบประมาณว่าจะอนุญาตให้แก้ไขฐานรากหรือไม่ และเทศบาลตำบลแม่สายได้แจ้งให้ผู้รับจ้างหยุดงานเป็นที่เรียบร้อยแล้ว และจากการตรวจสอบระยะเวลาการก่อสร้างพบว่า ขณะนี้ใช้เวลาไปแล้วประมาณ 48% ถ้าหากแล้วเสร็จ 50% จะต้องดำเนินการแจ้งทิ้งงานกับผู้รับจ้าง ครับ

**นายสมพงษ์ สมภักดี**

**ประธานสภาเทศบาล**

- สมาชิกสภาท่านใดจะเสนอแนะเพิ่มเติมขอเชิญเสนอได้ ครับ

- ขอเชิญคุณสมเพชร ครับ

**นายสมเพชร กิจตระกูล**

**สมาชิกสภาเทศบาล**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน กระผม นายสมเพชร กิจตระกูล สมาชิกสภาเทศบาลตำบลแม่สาย กระผม ขอสอบถามเพิ่มเติม กรณีท่อยางดำบ่อบำบัดน้ำเสียครับ ตามที่ผู้อำนวยการกองสาธารณสุขและสิ่งแวดล้อมแจ้งว่า จุดที่ 1 อยู่บริเวณสายลมจอย ผมจึงอยากทราบว่าอยู่จุดไหนของสายลมจอย ครับ

**นายสมพงษ์ สมภักดี**

**ประธานสภาเทศบาล**

- สำหรับในเรื่องนี้ ในการประชุมสภาเทศบาลครั้งต่อไป ทางเลขานุการสภาจะนำข้อมูลมาเสนอให้ท่านสมาชิกได้รับทราบ เพื่อจะได้เห็นภาพและมีความชัดเจนมากยิ่งขึ้น ครับ

- สมาชิกสภาท่านใดจะเสนอแนะเพิ่มเติมขอเชิญเสนอได้ ครับ

- ขอเชิญคุณฐิตารีย์ ครับ

**นางสาวฐิตารีย์ ดวงแก้ว**

**สมาชิกสภาเทศบาล**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน ดิฉัน นางสาวฐิตารีย์ ดวงแก้ว สมาชิกสภาเทศบาลตำบลแม่สาย ดิฉันขอเพิ่มเติมเรื่องบ่อบำบัดน้ำเสีย เนื่องจากชาวบ้านในชุมชนแจ้งว่า บริเวณบ้านผามควายถึงร้านขายข้าวสาร มีกลิ่นเหม็นจากท่อน้ำ ซึ่งไม่แน่ใจว่าเกิดจากบ่อบำบัดน้ำเสียหรือรางระบายน้ำ ขอให้เทศบาลตำบลแม่สายช่วยตรวจสอบและแก้ไขปัญหาดังกล่าว ค่ะ

**นายวรรณศิลป์ จีระกาศ**

**เลขานุการสภาเทศบาล**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน กระผม นายวรรณศิลป์ จีระกาศ ปลัดเทศบาลตำบลแม่สาย ในเรื่องดังกล่าว ท่านนายกเทศมนตรีได้สั่งการให้วางแผนในการล้างท่อรางระบายน้ำภายในเขตพื้นที่ทั้งหมด และเมื่อประมาณ 2 – 3 วันที่ผ่านมา ทางเจ้าหน้าที่กองงานที่เกี่ยวข้องร่วมกับสมาชิกสภาเทศบาลได้ลงสำรวจพื้นที่พบว่า บริเวณตลาด ไม้ลุงขนและในซอยต่างๆ มีการปล่อยน้ำเสียลงท่อระบายน้ำเป็นจำนวนมาก ตอนนี้ทางกองงานที่เกี่ยวข้องได้ร่วมกันวางแผนในการแก้ไขปัญหาดังกล่าวแล้ว โดยจะเริ่มดำเนินการตั้งแต่เดือนมกราคม 2567 เป็นต้นไป ครับ

**นายสมพงษ์ สมภักดี**

**ประธานสภาเทศบาล**

- สมาชิกสภาท่านใดจะเสนอแนะเพิ่มเติมขอเชิญเสนอได้ ครับ

- ขอเชิญคุณสมเดช ครับ

**นายสมเดช ยอดเชียงคำ**

**สมาชิกสภาเทศบาล**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน กระผม นายสมเดช ยอดเชียงคำ สมาชิกสภาเทศบาลตำบลแม่สาย กระผม ขอสอบถาม กรณี การจัดงานมหัศจรรย์ 10 ชาติพันธุ์ ครั้งที่ 9 ที่ผ่านมา หลังจากที่ได้จัดงานเสร็จเรียบร้อยแล้ว กระผม อยากทราบข้อมูลรายละเอียดรายรับรับจ่ายจากการดำเนินการโครงการดังกล่าว ไม่ทราบว่าเจ้าหน้าที่จัดทำรายละเอียดข้อมูลรายรับรายจ่ายเสร็จเรียบร้อยแล้วหรือยัง รวมถึงข้อมูลการเก็บค่าประมูลเช่าพื้นที่เพื่อขายสินค้าภายในงานของผู้ประกอบการร้านค้าต่างๆ ด้วย และอีกหนึ่งเรื่อง กระผมได้รับแจ้งจากประชาชนในเขตเทศบาล กรณีการจำหน่ายสินค้าภายในบริเวณงาน เช่น โซน OTOP หรืออาหาร 4 ภาค โดยขอเสนอแนะให้เทศบาลตำบลแม่สายคำนึงถึงผู้ค้าหรือผู้ประกอบการชาวแม่สายเป็นลำดับแรก เนื่องจากอยากกระตุ้นเศรษฐกิจให้ชาวแม่สายเป็นหลักก่อน อยากให้สินค้าของชาวแม่สายมีความโดดเด่นเป็นที่ชื่นชอบของผู้ร่วมงาน และอยากให้เป็นเอกลักษณ์ ชาติพันธุ์ของชาวแม่สายด้วย ครับ

**นายชัยยนต์ ศรีสมุทร**

**นายกเทศมนตรี**

- เรียนท่านประธานสภาเทศบาลที่เคารพ และสมาชิกสภาเทศบาลผู้ทรงเกียรติ ทุกท่าน กระผม นายชัยยนต์ ศรีสมุทร นายกเทศมนตรีตำบลแม่สาย ข้อมูลรายละเอียดที่เกี่ยวข้องกับรายรับรายจ่าย และมูลค่าในการซื้อขายขออนุญาตนำเสนอให้ทุกท่านทราบผ่านบนหน้าจอมอนิเตอร์และขอให้เจ้าหน้าที่ได้จัดทำสำเนาข้อมูลให้ท่านสมาชิกสภาเทศบาลได้รับทราบครับ สำหรับเรื่องการจำหน่ายสินค้าของผู้ประกอบการภายในบริเวณงาน โซน OTOP เป็นการเปิดรับผู้จำหน่ายสินค้าทั้งประเทศ โซนหมู่บ้านชาติพันธุ์ 90% เป็นชาวแม่สาย เพราะเป็นการ เปิดโอกาสให้กลุ่มชาติพันธุ์ต่างๆ ได้พัฒนาพื้นที่โดยอิสระ ครับ

**นายสมพงษ์ สมภักดี**

**ประธานสภาเทศบาล**

- เนื่องจากรายละเอียดข้อมูลของผลการดำเนินโครงการมหัศจรรย์ 10 ชาติพันธุ์ ทั้งรายละเอียดเรื่องการจัดงาน ข้อมูลรายรับรายจ่าย มูลค่าการซื้อขายภายในงาน เป็นข้อมูลที่เยอะมากพอสมควร ผมจึงขอให้ท่านสมาชิกได้นำข้อมูลไปศึกษา และหากมีข้อสังเกต ขอให้นำมาสอบถามในการประชุมครั้งต่อไป ครับ

- สมาชิกสภาท่านใดจะเสนอแนะเพิ่มเติมขอเชิญเสนอได้ ครับ

- หากไม่มีท่านใดเสนอเพิ่มเติม อีกไม่กี่วันก็จะเปลี่ยนเป็นปี พ.ศ. 2567 แล้ว ซึ่งตลอดปี พ.ศ. 2566 เราทำงานกันอย่างเต็มที่เต็มความสามารถ ทั้งฝ่ายบริหาร ฝ่ายการเมือง และข้าราชการประจำ ทั้งพนักงานเจ้าหน้าที่ เพื่อให้ชุมชนในเขตพื้นที่ได้รับการพัฒนาอย่างต่อเนื่องและเข้มแข็ง และการทำงานในปี พ.ศ. 2566 ย่อมมีการกระทบกระทั่งกันบ้าง ทั้งเรื่องของคำพูดหรือกิริยาอาการที่ไม่ดี กระผมจึงขออภัยมา ณ โอกาสนี้ด้วย และในวารดิถีขึ้นปีใหม่ พ.ศ. 2567 ผมขออำนวยอวยพรให้ทุกท่าน มีความสุขกาย สุขใจ มีชีวิตการทำงานที่ก้าวหน้า ประสบความสำเร็จ มีครอบครัวที่อบอุ่น มีความสุข สุขภาพแข็งแรง เพื่อทำความดีและ ทำประโยชน์ให้ชุมชนและประเทศชาติอีกนาน ขอให้ทุกคนโชคดี สวัสดีปีใหม่ ครับ และขอปิดการประชุมสภาเทศบาลตำบลแม่สาย สมัยสามัญ สมัยที่ 4 ประจำปี พ.ศ. 2566 สวัสดี ครับ

 ------------------------------

**ปิดการประชุม**

**เวลา 15.00 นาฬิกา**

วรรณศิลป์ จีระกาศ

จักรี มาวิเลิศ

(ลงชื่อ) ผู้ตรวจรายงานการประชุม

 (นายวรรณศิลป์ จีระกาศ)

เลขานุการสภาเทศบาลตำบลแม่สาย

(ลงชื่อ) ผู้จดรายงานการประชุม

 (นายจักรี มาวิเลิศ)

 ผู้ช่วยนิติกร

คณะกรรมการสามัญตรวจรายงานการประชุมฯ ได้ตรวจสอบแล้ว

 เมื่อวันที่ 3 เดือน มกราคม พ.ศ. 2567

(ลงชื่อ) กรรมการ

 (นายสมเพชร กิจตระกูล)

(ลงชื่อ) ประธานกรรมการ

 (นายสมเดช ยอดเชียงคำ)

สมเพชร กิจตระกูล

สมเดช ยอดเชียงคำ

พรฟ้า ศรีศรกำพล

ธันย์ชนก อุ่นเรือน

(ลงชื่อ) กรรมการ

 (น.ส.พรฟ้า ศรีศรกำพล)

(ลงชื่อ) กรรมการ

 (นางธันย์ชนก อุ่นเรือน)

สภาเทศบาลตำบลแม่สายได้รับรองรายงานการประชุมสภาเทศบาลตำบลแม่สาย สมัยสามัญ สมัยที่ 4ประจำปี พ.ศ. 2566 ในการประชุมสภาเทศบาล เมื่อวันที่ 29 เดือน กุมภาพันธ์ พ.ศ. 2567

สมพงษ์ สมภักดี

(นายสมพงษ์ สมภักดี)

ประธานสภาเทศบาลตำบลแม่สาย

วันที่ 29 เดือน กุมภาพันธ์ พ.ศ. 2567